section_heading: Životinje u filmu
paragraph_text: Winston je nadodao: "Želio sam pokazati svijetu sve ono što nisu vidjeli u Jurskom parku: više dinosaura i više akcije s njima. Naš moto za ovaj film bio je: 'Više, veće, bolje'". Određeni fizički dizajni životinja koštali su jedan milijun dolara i težili preko 17 kilograma. Nadzornik za specijalne efekte Michael Lantieri je nadodao: "Veliki robot T-Rexa bio je masivan i iznimno snažan kada se pomicao s desne na lijevu stranu. Kada bi nekoga s njim udario, definitivno bi ga ubio. Tako da smo, na neki način, tretirali dinosaure kao prave, opasne životinje".